Stormen Andrea

Stormen Andrea var en storm som herjet deler av Norden 8.–9. november 2007. 

Stormhistorie
Det har blitt antatt at stormen var rester av orkanen Noel som herjet Karibia i begynnelsen av november.Aftenposten: -Stormen kan være rester av orkanen Noel Denne orkanen ble svekket etter besøket i Karibia, men kan ha tatt seg opp igjen på vei over Atlanterhavet mot Island og Grønland. Tidlig morgen 8. november lå stormen utenfor Færøyene og kom opp i orkan styrke da den traff Utsira. Den ble dog svekket igjen da den traff kysten av Vest-Norge rundt klokken 19 samme dag. Stormen førte til sterk vind og mye regn i Vest-Norge natt til fredag 9. november, men det ble ikke rapportert om større skader. I løpet av natten hadde stormen beveget seg videre over Norge til Østlandet og fredag formiddag befant den seg over Sverige. Stormen stoppet opp i Øst-Europa, og eksempelvis Polen og Belarus fikk mye vind. Stormen førte med seg kald luft, noe som resulterte i snø 9. november.

Skader
Ingen personer omkom som følge av uværet, men det meldt om opprevne trær, løse takplater og diverse skader på bygninger.Rogalands Avis: Full storm, men få store skader Stavanger Aftenblad meldte om at forsikringsselskapet Gjensidige hadde fått melding om nærmere 60 bygningsskader og at uværet hadde gjort skader for millioner av kroner.Stavanger Aftenblad: 60 bygningsskader er meldt  Flere oljeplattformer i Nordsjøen ble evakuert i forkant av stormen.Aftenposten: Venter 10 meter høye bølger En del av dem var i gang igjen med produksjon allerede 9. november. I Bergen måtte politiet sluse biler over Sotrabroen, og Bergensavisen rapporterte om en episode hvor frontruta på en buss ble blåst ut av den sterke vinden. Ingen kom til skade i denne episoden. Flere ferjesamband i Rogaland ble stengt og det samme ble flere riksveier i Sogn og Fjordane. Ifølge Meteorologisk institutt var bølgehøyden ute i Nordsjøen mellom 10 og 12 meter på det høyeste.

Referanser

Kategori:Hendelser i 2007
Andrea

Stormfloen i Nordsjøen november 2007